**Тақырыбы: «Елін сүйген, елі сүйген Елбасы»**

**Мақсаты:** Қазақстан Республикасының Тұңғыш Президенті туралы толық мәлімет беру, білім алушыларға өз Отанын, туған жерін сүюге, қорғауға, сақтауға құрметтеуге тәрбиелеу.

**1-жүргізуші:** Армысыздар ұстаздар, оқушылар! 1-желтоқсан Қазақстан Республикасының Тұңғыш Президент күніне арналған «Елін сүйген, елі сүйген Елбасы» атты салтанатты жиынды ашық деп жариялауға рұқсат етіңіздер! ***(Гимн)***

**Алғашқы құттықтау сөзді мектеп директоры Куанышбек Қабденұлына береміз.**

**2-жүргізуші:** «Қазақстан Республикасының Президенті Нұрсұлтан Әбішұлы Назарбаев халықтың өз ішінен шықты» дегенде, мұны поэтикалық - асқақ мәнде де, тура мағынасында да түсінген абзал. Нұрсұлтан Назарбаев қарапайым ауыл отбасында туып - өсті. Оның балалық шағы ауыртпалығы мол соғыс және соғыстан соңғы жылдармен тұстас келді. Ел алапат соғыстан кейін қайта еңсе тіктеп жатқан еді, ең қажетті нәрселер жетіспеді, адамдар үнемі ашқұрсақ болатын.

**«Қазақстан Республикасының Президенті Нұрсұлтан Әбішұлы Назарбаев туралы ақпарат» сөзді тарих пәнінің мұғалімі Абай Сайлаубекұлына береміз.**

**1-жүргізуші:** Жас Назарбаев соның бәрін басынан өткеріп, бәрін жеңе білді, өте жақсы білім алып, «от - жалынды» мамандықты игеріп, азамат қатарына қосылды. Елмен жұмыс жүргізетін басшылық қызметтерге сатылап жоғарылады. Тәуелсіз Қазақстанның Тұңғыш Президенті болды.

**2-жүргізуші:**

Ән мен күйді төгілтіп,
Інжу – маржан шашайық.
Қонақтарды таңдантып,
Өнерден күмбез жасайық.

**1-жүргізуші:** 1991 жыл 1 желтоқсан. Қазақстан Республикасының тұңғыш Президенті болып Н. Ә. Назарбаев сайланды. Міне сол жылдан бері Қазақстанның Президенті болып, елімізді көркейтті, бүкіл дүние жүзіне Қазақстан елін таныты десе болады.

**2-жүргізуші:** Нұрсұлтан Әбішұлы Назарбаевтың «Біз тәуелсіздікке аңсап, зарығып жеттік, Енді сол тәуелсіздіктің қасиетті белгілерін де, ерекше қадірлеуіміз, қастерлеуіміз керек» - деген сөзін әрбір азамат жүрегінің терең түрпіріне сақтап, қашанда жадында ұстау керек. Бұл баршамыздың туған ел алдындағы перзенттік борышымыз.
Тәуелсіздігіміз тұғырлы, еліміз еңселі болғай!
Ту тігілді халқымның бүгін бағына,
Жас өрендер, желбіретіп, нық ұста!
Ғасырларға жалғастырып елдікті,
Дақ түсірме ата – баба рухына.

**1-жүргізуші**: Елі үшін көтеріп нар жүгін де,
Сенімі нық сезілетін үнінде.
Аты озған дүниедегі дүбірде
Нұрсұлтанмен кім мақтанбас бүгінде?!
3, 4, 6-сынып оқушылардың орындауында **«Елбасы – ел бағы»** әнін қарсы алыңыздар

**2-жүргізуші:** Азаттық, теңдік әлемі,
Шаттыққа елді бөледі.
Тағдыры тарих өрелі
Көк тудың желбірегені!
***Бастауыш сынып*** оқушыларының өлең жолдарын қабыл алыңыздар.
**1- жүргізуші:** Ел тынысын тереңінен танып кең,
Шарапаты бар адамға дарып тең.
Елбасының есімі бұл тарихта
Қалар анық өшпес алтын әріппен.
**Келесі кезекте қыздардың орындауында «Қазақ биі» қабыл алыңыздар**

**2-жүргізуші:** Біздің Қазақстан
Анамыздай тілеуі ақ.
Отан бізге біреу – ақ
Ол – біздің Қазақстан!
Жастан сүйе аңсаған
Тәтті күй мен кәусар ән**.**

**«Мен қазақтың қызымын» әні, орындайтын 1-сынып оқушысы Насибулина Алина**

**1- жүргізуші:** Халқым айтқан жер көтерер ел даңқын,
Елім айтқан ел көтерер жер даңқын.
Президентім, елбасы, аман болғай,
Мәңгі жаса, жас қазағым, өр халқым!
**Келесі кезекте қыздардың орындауында «Заманауи биі» қабыл алыңыздар**

**2-жүргізуші:**
Үлгі бізге аталардың ерлігі,
Ұлағаты, өнегесі, еңбегі.
Тәуелсіздік туын ұстап жоғары,
Бүгінгі ұрпақ – болар елдің ертеңі
Тұңғыш Президент күні баршаңызға құтты болсын! **«Елін сүйген, елі сүйген Елбасы»** салтанатты жиынын жабық деп жариялаймыз.

Ән «Елбасы»!!!

Қызылегіс негізгі мектебі

**«Елін сүйген, елі сүйген Елбасы»**

**(салтанатты жиын)**

 Өткізген: аға тәлімгер

 Вахитова З.М.

2018-2019 оқу жылы